सात साल बाद सर्वे, वह भी अधूरा, अब वेंडर जोन बनाना ही भूला नगर निगम
सातसाल गुजर चुके हैं, आधा-अधूरा सर्वे भी हो चुका हैं। लेकिन नगर निगम की ओर से शहर में बनने वाला वेंडर जोन जुबानी जंग बनकर रह गया है। लाखों रुपए व्यय कर सर्वे तो करा लिया पर वेंडर कमेटी के चुनाव आज भी कागजों में सिमट कर रह गए हैं।
राजस्थान उच्च न्यायालय स्वायत्त शासन विभाग को कुछ महीनों में दो बार वेंडर जाने बनाने के लिए कह चुकी हैं। लेकिन नगर निगम प्रशासन हमेशा तरह आदेशों पर कुंडली मारकर बैठा है। यही कारण है कि नगर निगम की इस खामोशी का खामियाजा शहर के लोगों को पल-पल लगते जाम के रूप में भुगतना पड़ रहा है। न्यायालय ने सात साल पहले आबादी का दो प्रतिशत हिस्सा वेंडर जाने बनाने के निर्देश दिए थे। नगर निगम की ओर से वर्ष 2010 में शहर में 10 वेंडर जोन बनाना तय किया गया। कई सालों तक यह मामला साधारण सभा की बैठकों में मुद्दा बना रहा। दिसंबर 2015 में नगर निगम बजट स्वीकृत कर सर्वे का अनुबंध किया। संबंधित एनजीओ ने दिसंबर 2016 में सर्वे पूरा कर नगर निगम को सौंप दिया। लेकिन वेंडर जोन अभी तक नहीं बने हैं।
ये हैं फुटपाथ विक्रेता रहित क्षेत्र
सर्कुलररोड, बिजली घर से कुम्हेर गेट बाजार, रेडक्रास से रेलवे स्टेशन, कन्नी गुर्जर चौराहा से गोलबाग रोड निगम कार्यालय, मानसिंह सर्किल से नोंह मोड, बी-नारायण गेट से अनाह गेट, ट्रेफिक चौराह से जिला परिषद, सूरजपोल से बीएसएनएल आफिस, रणजीत नगर मोड से अखडड्, हीरादास चौराहा से सेवर, सारस चौराहा से सर्किट हाऊस क्षेत्र
परेशानी : गंदगी, अतिक्रमण जाम
वेंडरजोनबनेंगे तो अतिक्रमण से काफी हद तक मुक्ति मिल जाएगी। यातायात व्यवस्था भी सुधर जाएगी। नगर निगम ने वेंडिंग और नोन वेंडिंग जोन तो बना रखे हैं। लेकिन किया कुछ नहीं है। नोन वेडिंग जोन में निगम ने केवल बोर्ड लगा दिए हैं। जब भी अतिक्रमणों के खिलाफ कार्रवाई होती है तो निगम प्रशासन सबसे पहले फुटपाथ विक्रेताओं के खिलाफ ही कार्रवाई कर अभियान की इतिश्री कर लेता है।
यहां निर्धारित कर रखे हैं वेंडर जोन
नगरनिगम प्रशासन सालों पहले ही 10 वेंडर जोन निर्धारित कर चुका है। इसमें नेहरू पार्क के सामने, मानसिंह सर्किल से कन्नी गुर्जर चौराहा, लक्ष्मण मंदिर के पीछे, ग्रामीण हाट, रेलवे स्टेशन पुलिस चौकी के सामने बजरिया, अनाह गेट तोप सर्किल के पास, नुमाइश के अंदर, जामा मस्जिद सब्जी मंडी, मथुरा गेट पुलिस थाने के सामने बीनारायण गेट चौराहे को वेंडिंग जोन बना रखा है। नियमानुसार फुटपाथ विक्रेताओं को छाया, पानी, शौचालय, बिजली समेत सामाजिक सुरक्षा योजनाओं पेंशन, खाद्य सुरक्षा, बीपीएल कार्ड, भामाशाह मेडिकल योजना अंत्योदय आदि से लाभान्वित करना है।
भरतपुर. लक्ष्मण मंदिर के सामने खड़े फुटकर विक्रेता रेहड़ियां।
mag_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva